CELEX: 32016D2058
Language: lv
Date: 2016-11-23 00:00:00
Title: Komisijas Īstenošanas lēmums (ES, Euratom) 2016/2058 (2016. gada 23. novembris), ar kuru groza Lēmumu 2011/777/ES, Euratom, ar ko Rumānijai atļauj izmantot noteiktas aptuvenas aplēses PVN pašu resursu bāzes aprēķinam (izziņots ar dokumenta numuru C(2016) 7397)

25.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 319/38
            
         KOMISIJAS ĪSTENOŠANAS LĒMUMS (ES, Euratom) 2016/2058
   (2016. gada 23. novembris),
   ar kuru groza Lēmumu 2011/777/ES, Euratom, ar ko Rumānijai atļauj izmantot noteiktas aptuvenas aplēses PVN pašu resursu bāzes aprēķinam
   
      
         (izziņots ar dokumenta numuru C(2016) 7397)
      
   
   (Autentisks ir tikai teksts rumāņu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Atomenerģijas kopienas dibināšanas līgumu,
   ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,
   apspriedusies ar Padomdevēju komiteju pašu resursu jautājumos,
   tā kā:
   
               (1)
            
            
               Saskaņā ar Padomes Direktīvas 2006/112/EK (2) 390.b pantu Rumānija var – saskaņā ar nosacījumiem, kas šajā dalībvalstī bija spēkā tās pievienošanās dienā, – turpināt atbrīvot no nodokļa darījumus, kas minēti X pielikuma B daļas 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 2006. gada 31. decembrī; šie darījumi ir jāņem vērā, nosakot PVN pašu resursu bāzi.
            
         
               (2)
            
            
               Ar Komisijas Īstenošanas lēmumu 2011/777/ES, Euratom (3) Rumānijai ir atļauts izmantot aptuvenas aplēses attiecībā uz darījumiem, kas minēti Direktīvas 2006/112/EK X pielikuma B daļas 10. punktā.
            
         
               (3)
            
            
               Savā 2016. gada 13. aprīļa vēstulē (4) Rumānija lūdza atļauju izmantot starpbāzes fiksētu procentuālo apjomu PVN pašu resursu bāzes aprēķināšanai attiecībā uz darījumiem, kas minēti X pielikuma B daļas 10. punktā. Rumānija ir pierādījusi, ka vēsturiskie procentuālie apjomi laika gaitā ir saglabājušies stabili. Rumānijai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar savā vēstulē pausto lūgumu.
            
         
               (4)
            
            
               Pārredzamības un juridiskās noteiktības labad ir lietderīgi noteikt atļaujām termiņu.
            
         
               (5)
            
            
               Tāpēc ir lietderīgi attiecīgi grozīt Īstenošanas lēmumu 2011/777/ES, Euratom,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2011/777/ES, Euratom groza šādi:
   
               1)
            
            
               iekļauj šādu 1.a pantu:
               “1.a pants
               Atkāpjoties no šā lēmuma 1. panta, lai aprēķinātu PVN pašu resursu bāzi no 2016. gada 1. janvāra līdz 2020. gada 31. decembrim, Rumānijai ir atļauts izmantot 0,15 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā (pasažieru transports).”;
            
         
               2)
            
            
               lēmuma 2. pantu aizstāj ar šādu:
               “2. pants
               Šo lēmumu piemēro no 2011. gada 1. janvāra līdz 2020. gada 31. decembrim.”
            
         2. pants
   Šis lēmums ir adresēts Rumānijai.
   
      Briselē, 2016. gada 23. novembrī
      
         
            Komisijas vārdā –
         
         
            priekšsēdētāja vietniece
         
         Kristalina GEORGIEVA
      
   
   
      (1)  OV L 155, 7.6.1989., 9. lpp.
   
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
   
      (3)  Komisijas 2011. gada 28. novembra Īstenošanas lēmums 2011/777/ES, Euratom, ar ko Rumānijai atļauj izmantot noteiktas aptuvenas aplēses PVN pašu resursu bāzes aprēķinam (OV L 317, 30.11.2011., 36. lpp.).
   
      (4)  Ares(2016)1748164.